turjo4nis/wikipedia-bn-dump-20250701 huggingface dataset:
আবদুল্লাহ বিন সৌদ

আবদুল্লাহ বিন সৌদ () (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।

প্রথম সৌদি রাষ্ট্রের পতন 
তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।

ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।

মৃত্যুদন্ডের কারণ 
১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।

তথ্যসূত্র 

আল সৌদ
উসমানীয়-সৌদি যুদ্ধের ব্যক্তি
মৃত্যুদন্ডপ্রাপ্ত সম্রাট
জন্মের সাল অজানা
১৮১৮-এ মৃত্যু
১৮১৮-এ উসমানীয় সাম্রাজ্য
১৮১৯-এ মৃত্যু
মৃত্যুদণ্ড কার্যকর হওয়া সৌদি ব্যক্তি
১৯শ শতাব্দীতে খুন হওয়া রাজশাসক
উসমানীয় সাম্রাজ্য কর্তৃক ১৯শ শতাব্দীতে মৃত্যুদণ্ড কার্যকর করা ব্যক্তি
তুর্কি বিন আবদুল্লাহ বিন মুহাম্মদ

তুর্কি বিন আবদুল্লাহ বিন মুহাম্মদ () (১৭৫৫–১৮৩৪) ছিলেন দ্বিতীয় সৌদি রাষ্ট্র নজদ আমিরাতের প্রতিষ্ঠাতা। তিনি ১৮২৩ থেকে ১৮৩৪ সাল পর্যন্ত নজদ শাসন করেছেন। সৌদি আরবের প্রতিষ্ঠাতা আবদুল আজিজ ইবনে সৌদ তার প্রপৌত্র।

পরিবার
তুর্কির পিতা আবদুল্লাহ বিন মুহাম্মদ বিন সৌদ ছিলেন প্রথম সৌদি রাষ্ট্রের প্রতিষ্ঠাতা মুহাম্মদ বিন সৌদের পুত্র এবং আবদুল আজিজ বিন মুহাম্মদের ছোট ভাই।

তথ্যসূত্র

গ্রন্থপঞ্জি

বহিঃসংযোগ

 Second State of Saudi Arabia
 Saudi Arabia: A Country Study

আল সৌদ
উসমানীয়-সৌদি যুদ্ধের ব্যক্তি
১৭৫৫-এ জন্ম
১৮৩৪-এ মৃত্যু
উসমানীয় আরব
১৯শ শতাব্দীতে খুন হওয়া রাজশাসক
১৮৩০-এর দশকে গুপ্তহত্যার শিকার রাজনীতিবিদ
গুপ্তহত্যার শিকার সৌদি রাজনীতিবিদ
সাতকানিয়া সরকারি কলেজ

সাতকানিয়া সরকারি কলেজ চট্টগ্রাম জেলার সাতকানিয়া উপজেলায় অবস্থিত একটি সরকারি স্নাতক কলেজ।
 বর্তমানে এই কলেজ চট্টগ্রাম বিশ্ববিদ্যালয় অধিভুক্ত।

ইতিহাস 
অত্র কলেজটি ১৯৪৯ সালে মোজাফফর আহমদ চৌধুরী প্রতিষ্ঠা করেন। পরবর্তীতে ১৯৮২ সালে কলেজটি সরকারি কলেজে রূপান্তরিত হয়।

কার্যক্রম 
বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে পদার্থবিজ্ঞান, রসায়ন, উদ্ভিদবিদ্যা, প্রাণিবিদ্যা, গণিত, বাংলা, দর্শন,ইংরেজি, অর্থনীতি, তথ্য ও যোগাযোগ প্রযুক্তি, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু আছে।

অবকাঠামো 
বর্তমানে কলেজটি ৯.৬০ একর জায়গার ওপর প্রতিষ্ঠিত। সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারী কোয়ার্টার, পুকুর, খোলা জায়গা সমৃদ্ধ বিদ্যায়তন এটি।

ব্যবস্থাপনা
কলেজটি পরিচালনার জন্য একটি পরিচালনা কমিটি রয়েছে।

বর্তমানে পঠিত কোর্স/ডিগ্রি
 উচ্চ মাধ্যমিক
 স্নাতক পাস এবং
 স্নাতক সম্মান

ভবন
এই কলেজের মোট ৬ টি ভবন রয়েছে।

গ্রন্থাগার  
এই কলেজের গ্রন্থাগার খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং তথ্য বিভাগ রয়েছে যা শিক্ষক  এবং ছাত্রদের নিরিবিলিতে পড়াশোনা করার জন্য খুবই উপযোগী৷

বিভাগ 
এই কলেজে বিজ্ঞান,মানবিক ও ব্যবসায় শিক্ষা বিভাগে মোট ১৫ টি বিভাগ চালু আছে৷
যথা:
 পদার্থ
 রসায়ন
 উদ্ভিদবিদ্যা
 প্রাণিবিদ্যা   
 গণিত
 ইংরেজি 
 বাংলা
 অর্থনীতি
 দর্শন
 তথ্য ও যোগাযোগ প্রযুক্তি   
 হিসাববিজ্ঞান
 ব্যবস্থাপনা
 রাষ্ট্রবিজ্ঞান
 ইতিহাস
 ইসলামের ইতিহাস ও সংস্কৃতি

সহ-শিক্ষা কার্যক্রম 
বর্তমানে কলেজটিতে অন্তর্ভুক্ত সহ-শিক্ষা কার্যক্রমসমূহ হলোঃ
 রোভার স্কাউট
 বিএনসিসি
 বিতর্ক সংঘ
 রেড ক্রিসেন্ট

উল্লেখযোগ্য শিক্ষার্থী
বিমল গুহ- কবি ও লেখক, অধ্যাপক : ঢাকা বিশ্ববিদ্যালয়

আরও দেখুন
সাতকানিয়া উপজেলার শিক্ষাপ্রতিষ্ঠান

তথ্যসূত্র 

১৯৪৯-এ প্রতিষ্ঠিত শিক্ষাপ্রতিষ্ঠান
১৯৪৯-এ পূর্ব পাকিস্তানে প্রতিষ্ঠিত
সাতকানিয়া উপজেলার শিক্ষাপ্রতিষ্ঠান
চট্টগ্রাম জেলার সরকারি মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিএনসিসি-এর কর্ণফুলী রেজিমেন্টের ইউনিট
অলিম্পিকে মন্টিনিগ্রো

মন্টিনিগ্রো প্রথম অলিম্পিক গেমসে অংশগ্রহণ করে ২০০৮ বেইজিং অলিম্পিকে। এর পূর্বে ২০০৪ সালে মন্টিনিগ্রো সার্বিয়া ও মন্টিনিগ্রো এবং তার পূর্বে যুগোস্লাভিয়ার অংশ হিসাবে অংশগ্রহণ করেছিল।

মন্টিনিগ্রো অলিম্পিক কমিটি ২০০৬ সালে গঠিত হয় এবং ২০০৭ সালে আন্তর্জাতিক অলিম্পিক কমিটি আইওসির স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

ক্রীড়া অনুযায়ী পদক

পদক বিজয়ী

আরও দেখুন 
 প্যারালিম্পিকে মন্টিনিগ্রো
 অলিম্পিকে যুগোস্লাভিয়া

বহিঃসংযোগ
২০১৫ সালের বাংলাদেশী চলচ্চিত্রের তালিকা

২০১৫ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 
 ২০১৪ সালের বাংলাদেশী চলচ্চিত্রের তালিকা
 ২০১৬ সালের বাংলাদেশী চলচ্চিত্রের তালিকা
 ঢালিউড

তথ্যসূত্র

বহিঃসংযোগ 

বছর অনুযায়ী বাংলাদেশী চলচ্চিত্রের তালিকা
২০১৫-এ বাংলাদেশ
কেষ্টপুর

কেষ্টপুর বা কৃষ্ণপুর হল বিধাননগর পৌরসংস্থার অন্তর্গত একটি অঞ্চল। এটি কাজী নজরুল ইসলাম সরণি বা ভিআইপি রোডের পাশে ও কেষ্টপুর খাল সংলগ্ন এলাকা নিয়ে এই জনপথটি গড়ে উঠেছে। এখান থেকে নেতাজি সুভাষচন্দ্র বসু আন্তর্জাতিক বিমানবন্দর মাত্র ৭ কিলোমিটার দূরত্বে অবস্থিত। এটি ভিআইপি রোড-এর একটি ব্যস্ত এলাকা। এই অঞ্চলটির অবস্থান খুবই গুরুত্বপূর্ণ কারণ এখান থেকে সামান্য দূরত্বে নবদিগন্ত ইন্ডাস্ট্রিয়াল টাউনশিপ, রাজারহাট, নিউ টাউনের মতো কলকাতার গুরুত্বপূর্ণ অঞ্চলগুলোর অবস্থান।

যোগাযোগ
কেষ্টপুর থেকে বারাসত, রাজারহাট, দমদম, হাওড়া ও বৃহত্তর কলকাতার বিভিন্ন এলাকার সঙ্গে বাস যোগাযোগ রয়েছে। এখান থেকে সরকারী বা বেসরকারী উভয় বাস এবং এসি বাস পরিসেবা চালু আছে। এছাড়া স্বল্প দূরত্বের জন্য এখানে অটোরিক্সা ও টোটো পরিসেবা ব্যবস্থা আছে।

মেট্রো রেল
২০১৬ সালের রেল বাজেটে কলকাতা মেট্রোর পূর্ব-পশ্চিম মেট্রো করিডরের বর্ধিত পথে কেষ্টপুর যুক্ত হতে চলেছে।

তথ্যসূত্র

বহিঃসংযোগ

বিধাননগরের পাড়া
উত্তর চব্বিশ পরগনা জেলার শহর ও নগর
কলকাতার পাড়া
কলকাতা মহানগর অঞ্চল
খিদিরপুর

খিদিরপুর হল কলকাতা পৌরসংস্থার অন্তর্গত একটি অঞ্চল। এই অঞ্চলের পূর্বে আলিপুর, দক্ষিণে মমিনপুর, দক্ষিণ-পশ্চিমে গার্ডেনরিচ ও মেটিয়াবুরুজ ,পশ্চিমে গঙ্গা ও উত্তর দিকে রয়েছে হিস্টিং অঞ্চল। খিদিরপুর অঞ্চলটি কলকাতার মধ্য-পশ্চিম ভাগে অবস্থিত।

ভূগোল
খিদিরপুর এলাকাটি সমুদ্র পৃষ্ঠ থেকে ৯ মিটার উচ্চতায় অবস্থিত। এর অবস্থান ২২.৫৩ উত্তর ও ৮৮.৩২ পূর্ব। এই এলাকাটি হুগলি নদীর তীরে অবস্থিত।

ইতিহাস
খিদিরপুর ব্রিটিশ ভারত এর সূচনা কাল থেকেই গুরুত্ব পেয়ে আসচ্ছে। ব্রিটিশরা এখানে একটি আধুনিক সমুদ্র বন্দর গড়ে তোলে। এর পর এলাকাটির দ্রুত উন্নয়ন ঘটে ও কর্ম ব্যবস্থ হয়ে ওঠে। এখনও এই বন্দরটি চালু রয়েছে কলকাতা বন্দর নামে। এই অঞ্চলে কাজের খোজে ভারতীয় উপমহাদেশের বিভিন্ন প্রান্ত থেকে বহু মানুষ চলে আসে। ফলে এই অঞ্চলটিতে অবাঙালিরা সংখ্যাগরিষ্ঠ। এখানে হিন্দি ভাষা বহুলপ্রচলিত।

বন্দর 
খিদারপুরে কলকাতা বন্দর এর দুটি ডক অবস্থিত। এই ডক দুটি হল খিদিরপুর ডক ও নেতাজি সুভাষ ডক।

যোগাযোগ ব্যবস্থা 
খিদিরপুর কলকাতার একটি গুরুত্বপূর্ণ জায়গা। এসপ্ল্যানেড থেকে প্রচুর বাস আছে তাছাড়া মিনিবাস ট্রাম এবং ট্রেনে আসা যায়। খিদিরপুর নামে একটি রেলস্টেশন আছে। শিয়ালদা স্টেশন থেকে বি বা দী বাগ গামী ট্রেনে খিদিরপুর স্টেশনে আসা যায়। বা দমদম থেকে চক্ররেলের ট্রেনে খিদিরপুর স্টেশনে নামা যায়।

অর্থনীতি 
কলকাতার অন্যান্য জায়গার তুলনায় অর্থনীতি উন্নত, ব্যবসার সুযোগ ভালো - বহু লোক খিদিরপুরে বন্দরে কাজের খোঁজে আসে।

শিক্ষাব্যবস্থা 
কলকাতার অন্যান্য জায়গার মতই। অনেক স্কুল আছে প্রধানত বাংলা মাধ্যম, তাছাড়া তিনটি ইংরেজি মাধ্যম স্কুল আছে। এছাড়া হিন্দী মাধ্যমের স্কুলও আছে। কলেজ মাত্র এক্টাই "খিদিরপুর কলেজ"।

তথ্যসূত্র

দক্ষিণ কলকাতার পাড়া
কলকাতার পাড়া
ভারতের নিষিদ্ধ পল্লি
জাভেদ আখতার (ক্রিকেটার)

একই নামের অন্যান্য ব্যক্তির জন্য দেখুন জাভেদ আখতার (দ্ব্যর্থতা নিরসন)।

জাভেদ আখতার (; জন্ম: ২১ নভেম্বর, ১৯৪০ - মৃত্যু: ৮ জুলাই, ২০১৬) তৎকালীন ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতে অফ স্পিন বোলিং করতেন। এছাড়াও ডানহাতে ব্যাটিংয়ে পারদর্শিতা দেখিয়েছেন।

খেলোয়াড়ী জীবন 
দীর্ঘদেহী জাভেদ আখতার তার সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন। ৫ জুলাই, ১৯৬২ তারিখে ২১ বছর বয়সে স্বাগতিক ইংল্যান্ড দলের বিপক্ষে হাসিব আহসানের পরিবর্তে পাকিস্তান দলে অন্তর্ভুক্ত হন। লিডসের হেডিংলি স্টেডিয়ামে অনুষ্ঠিত ঐ টেস্টে সর্বমোট চার রান তুলতে সক্ষম হন যাতে একবার অপরাজিত ছিলেন ২* রান নিয়ে। কিন্তু কোন উইকেট লাভে সক্ষমতা দেখাতে পারেননি। ঐ খেলায় তার দল ইনিংস ও ১১৭ রানের ব্যবধানে পরাজিত হয়েছিল।

তবে প্রথম-শ্রেণীর ক্রিকেটেই সফলতা পেয়েছেন বেশি। ১৯৫৯-৬৯ মৌসুম থেকে ১৯৭৫-৭৬ মৌসুম পর্যন্ত প্রথম-শ্রেণীর ক্রিকেটে সময় কাঁটান। প্রতি উইকেট নিয়েছেন ১৮.১৭ গড়ে।

আম্পায়ার 
খেলোয়াড়ী জীবন থেকে অবসর গ্রহণের পর আম্পায়ার হিসেবে অংশ নেন। ১৯৮০ থেকে ১৯৯৯ সাল পর্যন্ত ১৮ টেস্ট ও ৪০ ওডিআইয়ে আম্পায়ারিত্ব করেন। শিয়ালকোটে পাকিস্তান বনাম নিউজিল্যান্ডের মধ্যকার ওডিআইয়ের মাধ্যমে তার আম্পায়ার জীবনের সূচনা ঘটে। ১৯৯৭ থেকে ১৯৯৯ পর্যন্ত আইসিসি প্যানেলে ছিলেন। সর্বশেষ ১৯৯৯ সালের ক্রিকেট বিশ্বকাপে ইংল্যান্ড বনাম ভারতের মধ্যে গ্রুপ পর্যায়ের খেলায় তার সর্বশেষ অংশগ্রহণ ছিল।

শীর্ষস্থানীয় আম্পায়ার হিসেবে খ্যাতি কুড়ালেও ১৯৯৮ সালে হেডিংলিতে টেস্ট সিরিজ নির্ধারণী খেলায় আটটি বিতর্কিত সিদ্ধান্ত প্রদান করেন যা ইংল্যান্ডের অনুকূলে ছিল। পরবর্তীতে ২০০০ সালে আলী বাখেরের নেতৃত্বে কিং কমিশনে ঐ খেলার বিষয়ে জাভেদ তার নির্দোষ দাবী করেন। শুক্রবার, ৮ জুলাই, ২০১৬ তারিখে রাওয়ালপিন্ডিতে তার দেহাবসান ঘটে।

তথ্যসূত্র

আরও দেখুন 
 আলীম দার
 টেস্ট ক্রিকেট আম্পায়ারদের তালিকা
 একদিনের আন্তর্জাতিক ক্রিকেট আম্পায়ারদের তালিকা

বহিঃসংযোগ 
 
 

১৯৪০-এ জন্ম
২০১৬-এ মৃত্যু
উত্তর অঞ্চলের (পাকিস্তান) ক্রিকেটার
কম্বাইন্ড সার্ভিসেসের (পাকিস্তান) ক্রিকেটার
পাকিস্তানি টেস্ট ক্রিকেট আম্পায়ার
পাকিস্তানি একদিনের আন্তর্জাতিক ক্রিকেট আম্পায়ার
পাকিস্তানি ক্রিকেটার
পাকিস্তানের টেস্ট ক্রিকেটার
পেশাওয়ারের ক্রিকেটার
রাওয়ালপিন্ডির ক্রিকেটার
দিল্লি থেকে আগত ক্রিকেটার
ভারতীয় বংশোদ্ভূত পাকিস্তানি টেস্ট ক্রিকেটার
বাটানগর উড়ালপুল

বাটানগর উড়ালপুল বা সম্প্রীতি উড়ালপুল হল কলকাতার দক্ষিণ শহরতলি এলাকার একটি উড়ালপুল। দুই লেনের উড়ালপুলের মোট দৈর্ঘ্য ৭.৫ কিলোমিটার ও চওড়া ১৫ ফুট যা রাজ্যের দীর্ঘতম উড়ালপুল। উড়ালপুলটি জিনঞ্জিরা বাজারের সঙ্গে বাটানগরকে যুক্ত করে।

ইতিহাস
মূল কলকাতার সঙ্গে বাটানগর ও বজবজকে যুক্তকারী বজবজ ট্রাঙ্ক রোড প্রয়োজনের তুলনায় সংকীর্ণ ফলে এই সড়কটিতে সব সময় যানজট লেগে থাকত। এই সমস্যা সমাধানের জন্য বাটানগর উড়ালপুল নির্মাণের কথা ভাবা হয়। নির্মাণের কথা ঘোষণা হয় ২০১৪ সালে। সরকারি তথ্য অনুযায়ী, ২০১১ সালে তৎকালীন জওহরলাল নেহেরু জাতীয় নগর নবায়ন মিশন-এ(বর্তমান অটল নবায়ন ও নগর রূপান্তরণ মিশন) এই উড়ালপুল তৈরির অনুমোদন দেয় কেন্দ্র এবং ২০১৫-য় নির্মাণের কাজ শুরু হয়। উড়ালপুলটি নির্মাণের দরপত্র গ্রহণ করার পরে, এল অ্যান্ড টি কোম্পানি উড়ালপুলটির নির্মাণের কাজে নিযুক্ত হয়। এর নির্মাণ খরচ ধরা হয় ২৫৫ কোটি টাকা। যার মধ্য ৮৬.৮ কোটি টাকা দেবে কেন্দ্র সরকার ও বাকি টাকা দেবে নির্মাণ সংস্থা। অক্টোবর ২০১৮ সালে উড়ালপুলের নির্মাণ কাজ শেষ হহয়। তবে উড়ালপুলের নির্মাণে মোট খরচ হয় ৩৩০ কোটি টাকা। উড়ালপুল নির্মাণের সঙ্গে সঙ্গে উড়ালপুলের নিচের বজবজ ট্রাঙ্ক রোড চওড়া করা হবে ও এর সৌন্দর্যয়ায়ন করা হবে।

১১ জানুয়ারী ২০১৯ সালে মমতা বন্দ্যোপাধ্যায় উড়ালপুলের উদ্বোধন করেন।

গুরুত্ব
মহেশতলা, বাটানগর, বজবজ, পূজালি প্রভৃতি এলাকার মানুষের কাছে এই উড়ালপুলের গুরুত্ব অপরিসীম। এর নির্মাণ শেষ হলে এই এলাকার ১৫ লক্ষ মানুষ সহজে কলকাতা যাতায়াত করতে পারবে ও যাতায়াতের সময় কমবে। এলাকার যানজট কমবে।

তথ্যসূত্র

 Decks cleared for Batanagar flyover| Times of India.১৭ জানুয়ারী ২০১৪।

কলকাতার উড়ালসেতু
২০১৮-এ পশ্চিমবঙ্গে প্রতিষ্ঠিত
কলকাতার সেতু
২০১৮-এ সম্পন্ন সেতু
এজ অফ এমপায়ার্স

এজ অফ এম্পায়ার্স এনসেম্বল স্টুডিওস (২০০৯-সালে অবলুপ্ত) দ্বারা উন্নত এবং মাইক্রোসফট স্টুডিওস দ্বারা প্রকাশিত পার্সোনাল কম্পিউটার গেম একটি সিরিজ. সিরিজের প্রথম সংস্করণ ছিল এজ অফ এমপায়ার্স(সাম্রাজ্যের যুগ), যা ১৯৯৭ সালে প্রথম মুক্তি পায়। তারপর থেকে, সাতটি সংস্করণ এবং তিনটি স্পিন-অফ মুক্তি দেয়া হয়েছে. সংস্করণগুলো ঐতিহাসিক বাস্তব এবং কৌশল খেলা, এবং তাদের গেমপ্লের দুইটি প্রধান মোড রয়েছে: একক খেলোয়াড় এবং মাল্টিমিডিয়া।

খেলাটি মূলত এশিয়া, ইউরোপ ও আফ্রিকার সভ্যতাকে প্রতিফলিত করেছে। খেলাটির প্রথম সংস্করণে প্রস্তর যুগ থেকে লৌহ যুগের সভ্যতা নিয়ে খেলতে হয়। এজ অফ এমপায়ার্স ২ঃ এজ অফ কিংগস সংস্করণে মধ্যযুগের কাহিনি এবং স্প্যানিশদের মেক্সিকো দখলের কাহিনী স্থান পেয়েছে। এজ অফ এমপায়ার্স ৩ সংস্করণটিতে আধুনিক নব্য যুগ, মূলত আমেরিকায় ইউরোপের উপনিবেশ স্থাপন করার কাহিনী ও কিছু এশীয় সভ্যতা প্রতিফলিত হয়েছে।

সংস্করণসমূহ 
 ১৯৯৭ = এজ অফ এম্পায়ারস
 ১৯৯৮ = এজ অফ এম্পায়ারস: দি রাইজ অফ রোম
 ১৯৯৯ = এজ অফ এম্পায়ারস ২: এজ অফ কিংগস
 ২০০০ = এজ অফ এম্পায়ারস ২: দি কনকুয়েস্ট
 ২০০২ = এজ অফ মাইথোলোজি
 ২০০৩ = এজ অফ মাইথোলোজি: দি টাইটানস
 ২০০৫ = এজ অফ এম্পায়ারস ৩
 ২০০৬ = এজ অফ এম্পায়ারস: থি এজ অফ কিংগস, এজ অফ এম্পায়ারস ৩: দি ওয়ার চীফস
 ২০০৭ = এজ অফ এম্পায়ারস ৩: দি এশিয়ান ডাইনেস্টিস
 ২০০৮ = এজ অফ এম্পায়ারস: মাইথোলোজিস
 ২০১১ = এজ অফ এম্পায়ারস অনলাইন
 ২০১৩ = এজ অফ এম্পায়ারস ২: এইচ ডি সংস্করণ
 ২০১৪ = এজ অফ এম্পায়ারস: কেসেল সিইজ, এজ অফ এম্পায়ারস: দি ফরগোটেন
 ২০১৫ = এজ অফ এম্পায়ারস ২: দি আফ্রিকান কিংগডম
 ২০১৬ = এজ অফ এম্পায়ারস: ওয়ার্ল্ড ডোমিনেশন

জনপ্রিয়তা 
এজ অফ এমপায়ার্স খেলাটি ব্যবসায়িক সাফল্য লাভ করে এবং খেলাটি ২০ মিলিয়ন কপি বিক্রিত হয়।

তথ্যসূত্র 

ভিডিও গেম
ভিডিও গেম ফ্র্যানচাইজি
ফয়সাল বিন তুর্কি বিন আবদুল্লাহ আল সৌদ

ফয়সাল বিন তুর্কি বিন আবদুল্লাহ () (১৭৮৫–১৮৬৫) ছিলেন দ্বিতীয় সৌদি রাষ্ট্রের দ্বিতীয় শাসক। তিনি তুর্কি বিন আবদুল্লাহর পুত্র ছিলে।

শাসনকাল
ইমাম ফয়সাল ১৮৩৪ থেকে ১৮৩৮ সাল পর্যন্ত শাসন করেছেন। এরপর উসমানীয়রা তাকে নির্বাসন দেয়। ১৮৪৩ সালে তিনি ক্ষমতা পুনরুদ্ধারে সক্ষম হন এবং ১৮৬৫ সাল পর্যন্ত শাসন করেন।

তথ্যসূত্র 

উসমানীয় আরব
আল সৌদ
১৭৮৫-এ জন্ম
১৮৬৫-এ মৃত্যু
১৮শ শতাব্দীর আরব ব্যক্তি
১৯শ শতাব্দীর আরব ব্যক্তি
অলিম্পিকে মোনাকো

মোনাকো প্রথম অলিম্পিক গেমসে করে ১৯২০ সালে, তারপর থেকে অধিকাংশ গ্রীষ্মকালীন অলিম্পিক গেমসে মোনাকো অংশগ্রহণ করেছে। তবে তারা ১৯৩২, ১৯৫৬ এবং ১৯৮০ গেমস বয়কট করেছিল। শীতকালীন অলিম্পিক গেমসে মোনাকো ১৯৮৪ সাল থেকে অংশগ্রহণ করে আসছে।

মোনাকোর ক্রীড়াবিদগন এখনও কোন পদক জিততে পারেনি। যদিও ১৯২৪ অলিম্পিকে জুলিয়ান নামের ক্রীড়াবিদ একটি ব্রোঞ্জ পদক জিতেছিল, কিন্ত তা অফিসিয়ালভভাবে স্বীকৃতি পায়নি।

মোনাকোর জাতীয় অলিম্পিক কমিটি ১৯০৭ সালে গঠিত হলে আন্তর্জাতিক অলিম্পিক কমিটি আইওসির স্বীকৃতি পায় ১৯৫৩ সালে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে মোনাকো

বহিঃসংযোগ
অলিম্পিকে সাইপ্রাস

সাইপ্রাস ১৯৮০ সালে অভিষেকের পর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। সাইপ্রাস প্রথম পদক জিতে ২০১২ গ্রীষ্মকালীন অলিম্পিকে, যেখানে পুরুষদের সেইলিং প্রতিযোগিতায় ব্রোঞ্জ পদক জিতেছিল।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন ক্রীড়া অনুযায়ী পদক

আরও দেখুন 
 অলিম্পিক গেমসে সাইপ্রাসের পতাকাবাহীদের তালিকা
 প্যারালিম্পিকে সাইপ্রাস

তথ্যসূত্র

বহিঃসংযোগ
শান্তা

শান্তা (সংস্কৃত: शान्ता) হলেন হিন্দু মহাকাব্য রামায়ণের একটি চরিত্র। অযোধ্যাপতি দশরথ ও তার প্রধানমহিষী কৌশল্যার প্রথম সন্তান হলেন শান্তা। রাম, ভরত, লক্ষ্মণ এবং শত্রুঘ্নের জন্মের পিছনে শান্তা ও তার স্বামী ঋষ্যশৃঙ্গ মুনির অবদান আছে।

দশরথ ও কৌশল্যার মেয়ে হয়ে জন্মালেও অঙ্গরাজ রোমপাদ ও তার মহিষী বর্ষিণী (যে সম্পর্কে কৌশল্যার বোন) তাকে দত্তক নেয়। ঋষি বিভাণ্ডক ও অপ্সরা উর্বশীর পুত্র ঋষ্যশৃঙ্গকে বিবাহ করে শান্তা তার পালক পিতার রাজ্যকে খরামুক্ত করেন। পরবর্তীকালে শান্তা ও রাজা দশরথের অনুরোধে ঋষ্যশৃঙ্গ পুত্রকামেষ্টি যজ্ঞ করেন। যার ফলে কৌশল্যা ও দশরথের অন্য দুই স্ত্রী কৈকেয়ী ও সুমিত্রাও গর্ভধারণ করেন।

কথিত আছে বিভাণ্ডক মুনির তপস্যা ভঙ্গ করতে দেবরাজ ইন্দ্র অপ্সরা উর্বশীকে পাঠালে তিনি মুনিকে প্রেমজালে আবদ্ধ করেন ও মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্গ একা বেড়ে ওঠে প্রকৃতির কোলে। রোমপাদ একবার এক ব্রাহ্মণকে অপমান করায় ব্রাহ্মণ  তাকে অভিশাপ দেয় যে, তার রাজ্যে খরা নেমে আসুক। তখন শান্তা অনেক অনুনয় করলে ব্রাহ্মণ বলেন যে জন্মের পরমূহুর্ত থেকে যে পুরুষ কোন নারীকে দর্শন করে নি সে যদি অঙ্গরাজ্যে এসে শান্তাকে বিবাহ করে তবেই বৃষ্টি নামবে। ফলে অনেক তপস্যা ও কষ্ট স্বীকার করে শান্তা ঋষ্যশৃঙ্গকে পরিণয় করে ও অবশেষে ব্রাহ্মণের অভিশাপ থেকে রাজ্যকে রক্ষা করেন।
আবার এ কথাও লোকমুখে প্রচলিত আছে যে রাজা দশরথের ছেলে সন্তান না থাকায় তার দুঃখ ছিল। যদি ঋষ্যশৃঙ্গ পুত্রেষ্টি যজ্ঞ করে তবে পুত্র হবে।

তথ্যসূত্র

রঘুবংশ
রামায়ণের চরিত্র
সূর্য রাজবংশ
লারস আলরিক

লারস আলরিক একজন ড্যানিশ ড্রামার যিনি আমেরিকার জনপ্রিয় ব্যান্ড মেটালিকার প্রতিষ্ঠাতা ও সদস্য। তিনি ডেনমার্কের একটি উচ্চ মধ্যবিত্ত পরিবারে জন্মগ্রহণ করেন। তার পিতা ছিলেন তৎকালীন একজন টেনিস খেলোয়াড়। লারস আলরিক প্রথমে সানফ্রান্সিসকোতে থাকলেও পরে তিনি লস এঞ্জেলস-এ চলে আসেন। টেনিস খেলার পরিবর্তে ড্রামিংকে তিনি তার পেশা হিসেবে বেছে নেন।

মেটালিকা ব্যান্ড গঠন 
১৯৮১ সালে লারস আলরিক স্থানীয় একটি পত্রিকা দা রিসাইকেলার এ একটি বিজ্ঞাপন দেন যে একজন ড্রামার জ্যাম করার জন্য অন্যান্য মিউজিশিয়ান খুঁজছে। বিজ্ঞাপনে সাড়া দেন জেমস হেটফিল্ড। এভাবেই মেটালিকা ব্যান্ডটির যাত্রা শুরু হয়। স্লেয়ার এর সাবেক ড্রামার ডেভ লম্বারডো ২০১৪ সালের একটি সাক্ষাৎকারে বলেন, “লারস ছাড়া মেটালিকা ব্যান্ডটি আজকের অবস্থায় আসতে পারতো না।”

হেভি মেটাল সংগীতের বাইরে লারস আলরিক একজন জ্যাজ সংগীতের দারুণ ভক্ত।

ডিস্কোগ্রাফি 
মেটালিকা
 কিল এম অল (১৯৮৩)
 রাইড দ্যা লাইটেনিং (১৯৮৪)
 মাস্টার অব পাপেটস (১৯৮৬)
 ...এ্যান্ড জাস্টিস ফর অল (১৯৮৮)
 মেটালিকা (১৯৯১)
 লোড (১৯৯৬)
 রিলোড (১৯৯৭)
 সেইন্ট এ্যাঙ্গার (২০০৩)
 ডেথ ম্যাগনেটিক (২০০৮)
 হার্ডওয়্যার্ড... টু সেলফ-ডেসট্রাক্ট (২০১৬)

তথ্যসূত্র

Further reading

বহিঃসংযোগ

 And Justice for All Kit for Roland Vdrums TD12
 
 Lars Ulrich's kit setup, themusicedge.com
 Lars Ulrich profile Drummerworld.com 
 New York Times article about Lars' art collection, nytimes.com
 Rock 'n' Roll Hall of Fame: Metallica, Fuse.tv 
 Video Interview In New Zealand, ripitup.co.nz

 
 
 

১৯৬৩-এ জন্ম
জীবিত ব্যক্তি
মেটালিকার সদস্য
জার্মান ইহুদি বংশোদ্ভূত মার্কিন ব্যক্তি
মার্কিন যুক্তরাষ্ট্রে ডেনীয় অভিবাসী
আসাফউদ্দৌলা

আসফ উদ দৌলা (, ) (২৩ সেপ্টেম্বর ১৭৪৮ – ২১ সেপ্টেম্বর ১৭৯৭) ছিলেন অযোধ্যার নবাব উজির। ১৭৭৫ সালের ২৬ জানুয়ারি থেকে ১৭৯৭ সালের ২১ সেপ্টেম্বর পর্যন্ত তিনি এই পদে ছিলেন।

শাসনকাল 
পিতা সুজাউদ্দৌলা মারা যাওয়ার পর আসাফউদ্দোউলা ২৬ বছর বয়সে নবাব হন।

রাজধানী স্থানান্তর 
১৭৭৫ সালে তিনি ফৈজাবাদ থেকে লখনৌয়ে রাজধানী স্থানান্তর করে। বড় ইমামবাড়া এবং আরো অন্যান্য স্থাপনা এখানে গড়ে তোলা হয়।

স্থাপত্য ও অন্যান্য অবদান 

নবাব আসাফউদ্দৌলা লখনৌয়ে বেশ কিছু স্থাপত্য গড়ে তুলেছেন। এর মধ্যে রয়েছে বড় ইমামবাড়া, আসফি মসজিদ ইত্যাদি। তিনি তার দানশীলতার জন্য খ্যাত ছিলেন।

৬০ ফুট উচু রুমি দারওয়াজা ইস্তানবুলের বাব-ই-হুমায়ুনের আদলে নির্মিত হয়েছিল। এটি দুই সংস্কৃতির মধ্যে বিনিময়ের একটি উদাহরণ।

মৃত্যু 

আসাফউদ্দৌলা ১৭৯৭ সালের ২১ সেপ্টেম্বর মৃত্যুবরণ করেন। তাকে লখনৌয়ের বড় ইমামবাড়ায় দাফন করা হয়।

গ্যালারি

আরও দেখুন 
 ক্লড মার্টি‌ন
 মীর তাকি মীর

টীকা

তথ্যসূত্র

বহিঃসংযোগ 
 NIC Website
 Refer to mapsofindia.com Bara Imambara  for details of the Imambara
 HISTORY OF AWADH (Oudh) a princely State of India by Hameed Akhtar Siddiqui
 States before 1947 A-J

উত্তরপ্রদেশের ব্যক্তি
মুঘল সাম্রাজ্যের ব্যক্তিত্ব
লখনউয়ের ব্যক্তি
আওধের নবাব
১৭৪৮-এ জন্ম
১৭৯৭-এ মৃত্যু
ভারতীয় মুসলিম
ভারতীয় শিয়া মুসলিম
উত্তরপ্রদেশের ইতিহাস
লখনৌয়ের ইতিহাস
আওয়াধ
মুঘল অভিজাত
ইরানি বংশোদ্ভূত ভারতীয় ব্যক্তি
কারক হ্যামেট

কারক হ্যামেট () আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন রোলিং স্টোন তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন।

ডিস্কোগ্রাফি 
মেটালিকা
 কিল এম অল (১৯৮৩)
 রাইড দ্যা লাইটেনিং (১৯৮৪)
 মাস্টার অব পাপেটস (১৯৮৬)
 ...এ্যান্ড জাস্টিস ফর অল (১৯৮৮)
 মেটালিকা (১৯৯১)
 লোড (১৯৯৬)
 রিলোড (১৯৯৭)
 সেইন্ট এ্যাঙ্গার (২০০৩)
 ডেথ ম্যাগনেটিক (২০০৮)
 হার্ডওয়্যার্ড... টু সেলফ-ডেসট্রাক্ট (২০১৬)

তথ্যসূত্র

বহিঃসংযোগ

 Metallica's Gear
 Encyclopedia Metallica 
 USA Today article on the documentary Some Kind of Monster
 Rock 'n' Roll Hall of Fame: Metallica FuseTV

১৯৬২-এ জন্ম
আইরিশ বংশোদ্ভূত মার্কিন ব্যক্তি
লিড গিটারবাদক
ফিলিপিনো বংশোদ্ভূত মার্কিন সঙ্গীতজ্ঞ
২০শ শতাব্দীর মার্কিন গিটারবাদক
মার্কিন হেভি মেটাল গিটারবাদক
জীবিত ব্যক্তি
মেটালিকার সদস্য
বিরজিস কদর

বিরজিস কদর ( ২০ আগস্ট ১৮৪৫– ১৪ আগস্ট ১৮৯৩) ছিলেন ওয়াজেদ আলি শাহর পুত্র এবং আওধের শেষ নবাব।

সিপাহী বিদ্রোহের সময় বিরজিস কদর ব্রিটিশদের বিপক্ষে অবস্থান নিয়েছিলেন।

ব্রিটিশদের হাত থেকে বাঁচার জন্য বিরজিস কদর কাঠমান্ডুতে আশ্রয় নিয়েছিলেন। দামি রত্নের বিনিময়ে জং বাহাদুর রানা তাকে আশ্রয় দেন। কলকাতা ফেরার পূর্বে ইনি ১৮ বছর কাঠমান্ডুতে ছিলেন। তিনি একজন কবিও ছিলেন। কাঠমান্ডুতে তিনি অনেক তারাহি মাহফিল ই মুশাইরা বা কবিতা আসরের আয়োজন করেছেন। তৎকালীন লেখক খাজা নাইমউদ্দিন বাদাখশি এসব লিপিবদ্ধ করেছিলেন। ১৯৯৫ সালে অধ্যাপক আবদুর রউফ ও আদিল সরওয়ার নেপালি কাঠমান্ডু থেকে তার মজলিস ই মুশাইরা উদ্ধার করেন এবং তা নেপাল মে উর্দু শাইরি নামে প্রকাশিত হয়।

তথ্যসূত্র

বহিঃসংযোগ
 Royal line of Nawabs of Oudh
 National Informatics Centre, Lucknow - Rulers of Awadh
 NAWABS OF OUDH & THEIR SECULARISM - Dr. B. S. Saxena 
 HISTORY OF AWADH (Oudh) a princely State of India by Hameed Akhtar Siddiqui

১৮৪৫-এ জন্ম
লখনউয়ের ব্যক্তি
আওধের নবাব
১৮৯৩-এ মৃত্যু
ভারতীয় মুসলিম
ভারতীয় শিয়া মুসলিম
১৮৫৭-এর সিপাহী বিদ্রোহ

উত্তরপ্রদেশের ইতিহাস
ভারতীয় রাজপদ
পাঞ্জাবি ঘাঘরা

পাঞ্জাবী ঘাঘরা একপ্রকারের পোশাক, যা ভারত ও পাকিস্তানের পাঞ্জাব অঞ্চলের নারীরা পরিধান করে থাকে।

ইতিহাস

সাজপোশাক

ফুলকারি

কুর্তা/কুর্তি/অঙ্গী/চোলি

কুর্তা অথবা কুর্তি

অঙ্গী অথবা চোলি

ঘাগরা

সুথান অথবা সালোয়ার 

ঘাগরার নিচে সুথান অথবা সালোয়ার পরিধান করা, পাঞ্জাবের ঐতিহ্য। লাহোর  এবং পূর্ব পাঞ্জাবে শুধুমাত্র বাইরে যাওয়ার জন্য সুথান অথবা সালোয়ার ব্যবহার করা হত, অথবা কিছু ক্ষেত্রে অন্য গ্রামে যাওয়ার সময় কুর্তা অথবা কুর্তির বদলে চোলি পরিধান করার চল ছিল। প্রথম সন্তানের বিয়ে না হওয়া অবধি পাঞ্জাবী মহিলাদের বৃদ্ধ বয়স পর্যন্ত ঘাগরার নিচে সুথান অথবা সালোয়ার পরার চল ছিল। উৎসব এবং শ্রাদ্ধবাড়িতে ঘাগরা পরে যাওয়ার রীতি ছিল। বর্তমানে বৃদ্ধা মহিলারা এখনও এই পোশাক ব্যবহার করেন এবং বিশেষ অনুষ্ঠানে পরিধান করেন। ইংল্যান্ডে বসবাসকারী বৃদ্ধা পাঞ্জাবী মহিলারা এই ঘাগরার নিচে সালোয়ার অথবা সুথান পরার কথা স্মরণ করতে পারেন।

ব্যবহার 

১৯৬০ সালে এই পাঞ্জাবী ঘাগরা ব্যবহারের ব্যাপী ছিল পশ্চিম এবং পূর্ব পাঞ্জাবের বিভিন্ন অঞ্চল জুড়ে। কিন্তু পরবর্তীকালে, পাঞ্জাবী ঘাগরা তার কৌলিন্য হারিয়ে ফেলে এবং পাঞ্জাবী সালোয়ার সুট জনপ্রিয় হয়ে ওঠে। পূর্ব পাঞ্জাবের কিছু গ্রামাঞ্চলে অন্তোষ্টিক্রিয়াকর্ম উপলক্ষ্যে, পাঞ্জাবী ঘাগরার প্রচলন এখনো আছে। হরিয়ানা, হিমাচল প্রদেশ এবং পশ্চিম পাঞ্জাবের কিছু অংশে এখনো ঘাগরার ব্যবহার দেখা যায়।

লেহেঙ্গা 

লেহেঙ্গা হল ঘাগরার রকমফের এবং ১৮৭৮সালের তথ্য অনুযায়ী এটি তৈরী করা হয় ঘাগরার থেকে উৎকৃষ্ট দ্রব্য দিয়ে।  শহরতলি অঞ্চলে লেহেঙ্গা জনপ্রিয় ছিল এবং পাঞ্জাবী কনেরা এই লেহেঙ্গা বিয়েতে ব্যবহার করেন।

ঘাগরী 

ছোট ঝুলের ঘাগরাকে ঘাগরী বলা হয়, যা ঘাগরার মতো পা এর গোড়ালি অবধি লম্বা নয়। এই ঘাগরীর প্রচলন ছিল হরিয়ানা এবং হিমাচল প্রদেশের বিভিন্ন অঞ্চলে, কিন্তু ১৯৬০ সালের সময়কাল থেকে এই পোশাকটি জনপ্রিয়তা লঘু হতে থাকে। পাঞ্জাবে এখনো এই পোশাকের প্রচলন আছে তবে অন্তরমহলে।

লুয়ানচারি 

লুয়ানচারি হল এক ধরনের পোশাক, যাতে উপরের চোলি এবং নিচের লেহেঙ্গা  অংশটি একসাথেই সেলাই করা থাকে। এই ধরনের ঐতিহ্যবাহী পোশাক হিমাচল প্রদেশের গাড্ডিরা ব্যবহার করেন।

তথ্যসূত্র  

পাঞ্জাবি সংস্কৃতি
পোশাক
পাঞ্জাবি পোশাক
ভারতীয় পোশাক
পাকিস্তানি পোশাক
পাকিস্তানের সংস্কৃতি
ভারতীয় সংস্কৃতি
লিবার্টি লিডিং দ্যা পিপল

লিবার্টি লিডিং দ্যা পিপল (ইংরেজি:Liberty Leading the People; ফরাসী: La Liberté guidant le peuple) ১৮৩০ সালে শিল্পী ওজেন দ্যলাক্রোয়া এর তেল রং-এ আঁকা একটি বিশ্বখ্যাত চিত্রকর্ম যা সর্বকালের সেরা চিত্রকর্মগুলোর একটি। তৎকালীন সময়কালে স্পেনের স্বাধীনতা যুদ্ধের উপর ভিত্তি করে চিত্রটি অঙ্কিত। একহাতে পতাকা অন্য হাতে অস্ত্রসহ সামনে ধাবমান অর্ধনগ্ন নারী যাকে বিজয় ও স্বাধীনতার প্রতীক হিসাবে উপস্থাপন করা হয়েছে। ছবির নিচের অংশে বিক্ষিপ্তভাবে ছড়িয়ে আছে মৃত সৈনিকের দেহাবশেষ।

তথ্যসূত্র 

চিত্রকর্ম
যুদ্ধের চিত্রকর্ম
স্বাধীনতা প্রতীক